Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 400

9. Mérleg szerinti eredmény (év közben Eredmény) Év közben a hitelintézet főkönyvi adatain alapuló, az Szkr. 12. § (2) bekezdés előírásainak megfelelően havonta (beleértve az előzetes decemberi adatokat is) lezárt eredményének — a bevételek, ráfordítások és költségek egyenlegének — ténylegesen befizetett társasági adóelőleggel csökkentett összegét kell kimutatni. (Ezt az eredményt nem befolyásolja az, hogy a hitelintézet a fizetett adóelőleget könyveiben hol tartja nyilván.) Az itt közölt adatnak meg kell egyeznie a Felügyeleti mérleg forrás oldalán a 96. Mérleg szerinti eredmény (év közben Eredmény) sorával. Év végén az (auditált) éves beszámoló (a pénzügyi mérleg) adata jelenti a mérleg szerinti eredményt. A sor tartalmában megegyezik az Szkr. 2. számú mellékletében lévő Eredménykimutatás 26. sorával. III. A SZAVATOLÓ T ŐKE SZÁMÍTÁSA A jelentés kitöltése A táblázatban a Hpt. 5. sz. mellékletben foglaltak alapján kell levezetni a szavatoló tőkét. (SZT).

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes